## Pravilnik o normativima rada i jedinstvenim elementima vrednovanja rezultata rada u stanicama za tehnički pregled vozila

### NN 159/2004 (17.11.2004.), Pravilnik o normativima rada i jedinstvenim elementima vrednovanja rezultata rada u stanicama za tehnički pregled vozila

# CENTAR ZA VOZILA HRVATSKE I HRVATSKI AUTOKLUB

2788

Na
temelju članka 273. stavka 5. Zakona o sigurnosti prometa na cestama (»Narodne
novine« 105/04 ), te rješenja Ministarstva unutarnjih poslova Republike Hrvatske
br.: 511-01-72-7693/7-93 od 5. kolovoza 1993., Nadzorni odbor Centra za vozila
Hrvatske na sjednici održanoj  9.
studenoga 2004. i Upravni odbor Hrvat­skog auto-kluba na sjednici održanoj  9. studenoga 2004. godine, donijeli su

## PRAVILNIK

### o normativima rada i jedinstvenim elementima vrednovanja rezultata rada u stanicama za tehniČki pregled vozila

Članak
1.

Tehnički
pregledi vozila, kao djelatnost od općeg interesa, obavljaju se u stanicama za
tehnički pregled vozila koje za to ispunjavaju propisane uvjete i imaju
ovlaštenje, a obavljaju ih ovlašteni djelatnici stručne organizacije iz čl.
273. Zakona o sigurnosti prometa na cestama (u daljnjem tekstu: Zakon), i
ovlašteni djelatnici stanica za tehnički pregled vozila pravnih osoba koje su
imale ovlaštenje i obavljale tehničke preglede prije stupanja na snagu važećeg
Zakona.

Poslove organiziranja i jedinstvenoga provođenja
tehničkih pregleda vozila, organiziranja poslova registracije vozila u
stanicama za tehnički pregled vozila kao javne ovlasti obavlja ovlaštena
stručna organizacija iz članka 273. Zakona (u daljnjem tekstu: stručna
organizacija).

Poslovi iz stavka 1. koji se obavljaju u stanicama za
tehnički pregled vozila (u daljnjem tekstu: stanice) i poslovi iz stavka 2.
ovog članka koje obavlja stručna organizacija čine jedinstveni sustav tehničkih
pregleda i registracije vozila sukladno odredbama Zakona.

Članak 2.

Radi osiguranja jedinstva sustava tehničkih pregleda
i registracije vozila, ovim se pravilnikom propisuju normativi rada za
obavljanje poslova tehničkog pregleda i registracije vozila te jedinstveni
elementi vrednovanja rezultata rada u stanicama.

Odredbe ovog pravilnika dužne su primjenjivati sve
pravne osobe u čijem sastavu posluju stanice.

Pravne osobe koje su utvrdile povoljnije normative
rada i elemente za vrednovanje rezultata rada u stanicama koje posluju u
njihovom sastavu, mogu primijeniti te normative i elemente.

I.
POSLOVI JEDINSTVENOGA SUSTAVA TEHNIČKIH PREGLEDA I REGISTRACIJE VOZILA

Članak
3.

Poslovi
jedinstvenoga sustava tehničkih pregleda i registracije vozila iz članka 1. st.
1. ovog pravilnika koje obavljaju stanice su:

 1. redovni i izvanredni tehnički pregledi
vozila koji se sastoje od općeg i posebnog (ispitivanje ispušnih plinova – EKO
test) dijela, te preventivni tehnički pregledi vozila,

 2. tehnički pregledi plinskih instalacija na
vozilima koja za pogon koriste smjesu butan-propan ili metan,

 3.
pregledi vozila kod promjene tehničkog stanja (boja, kuka i slično),

 4.
periodični tehnički pregledi kočnica,

 5.
utiskivanje broja šasije na vozilo,

 6.
poslovi koji prethode registraciji vozila i produljenju valjanosti prometne
dozvole (kontrola i naplata propisanih obveza, obveznog osiguranja, posebne
naknade za okoliš i naknade za ceste),

 7.
produljenje valjanosti prometne dozvole,

 8.
popunjavanje registracijskog lista,

 9.
izdavanje registracijskih pločica,

10.
zamjena ili izdavanje novih obrazaca prometne dozvole, knjižice vozila i
kartona tehničke ispravnosti lake prikolice,

11.
drugi poslovi koji se obavljaju u stanicama na jedinstven način i u okviru
jedinstvenoga sustava tehničkih pregleda i registracije vozila.

Članak
4.

Poslovi
iz članka 1. stavak 2. ovog pravilnika koje obavlja stručna organizacija su:

 1. praćenje, stručno vođenje i koordiniranje rada
u sklopu jedinstvenoga sustava tehničkih pregleda i registracije vozila,

 2. izrada prijedloga akata koje sukladno
zakonskim odredbama donosi ministar ili ministarstvo unutarnjih poslova,

 3. donošenje općih akata na temelju članka 273.
stavak 5. Zakona,

 4. priprema i izdavanje stručnih publikacija
neophodnih za uspješno obavljanje poslova jedinstvenoga organiziranja i provo­đenja
tehničkih pregleda vozila, registracije vozila i izdavanja pokusnih pločica,

 5. razvoj jedinstvenoga programskog rješenja za
automatsku obradu podataka o obavljenim tehničkim pregledima i registraciji
vozila,

 6. nabava unificirane zaštitne odjeće za
djelatnike stanica,

 7. izrađivanje i distribucija potrebnih
tiskanica za potrebe tehničkih pregleda i registracije vozila,

 8. zaprimanje zahtjeva za izdavanje ovlaštenja
(licence) nadzornicima tehničke ispravnosti vozila i referentima za poslove
registracije vozila, te njihovo dostavljanje Ministarstvu unutarnjih poslova,

 9. organiziranje i provođenje stručnih seminara
i rasprava o svim pitanjima koje nameće praksa iz djelatnosti, te stručnog
usavršavanja i provjere stručnosti djelatnika stanica za tehničke preglede
vozila,

10. izdavanje uvjerenja o izvršenoj provjeri
stručnosti djelatnicima koji obavljaju poslove u svezi s tehničkim pregledima i
registracijom vozila u stanicama prema odredbama članka 271. Zakona,

11. utvrđivanje i donošenje programa o redovnim
ispitivanjima uređaja i opreme u stanicama,

12. obavljanje obveznoga periodičnog umjeravanja
uređaja i opreme za tehnički pregled vozila (redovno prema propisima i
izvanredno prema potrebi),

13. predlaganje nadležnim organima uvođenja
organizacijskih i tehnoloških poboljšanja i novina u svrhu podizanja razine
kontrole tehničke ispravnosti vozila,

14.
pružanje stručne i druge pomoći, kao i usluga stanicama kod nabave uređaja i
opreme za tehnički pregled vozila, odnosno kod nabave rezervnih dijelova,
servisiranja i održavanju uređaja i opreme,

15.
postavljanje tehnološkog procesa za stanice raznih tipova, prema potrebama određenog
područja na kojem su locirane, a u suradnji s projektnim organizacijama, te
pomoć kod izrade kompletne investicijske dokumentacije,

16.
utvrđivanje i donošenje programa o redovnim, te odluka o izvanrednim nadzorima
stanica, te pregled stanja objekata, poslovnih i drugih prostorija te stanja i
ispravnosti uređaja i opreme u stanicama,

17. nadzor nad radom nadzornika tehničke ispravnosti
vozila i referenata za poslove registracije u stanicama u odnosu na primjenu i
poštivanje zakonskih i podzakonskih propisa te općih akata koji reguliraju
tehničke preglede vozila, registraciju vozila i izdavanje pokusnih pločica,
posjedovanja ovlaštenja (licence), odnosno uspjeha na provjeri stručne
osposobljenosti,

18. podnošenje zahtjeva nadležnom tijelu za
poduzimanje mjera i provođenje nadzora zakonitosti rada stanica za redovni
tehnički pregled vozila, odnosno stanica za preventivni tehnički pregled
vozila, te predlaganje oduzimanja ovlaštenja za rad,

19. predlaganje oduzimanja ovlaštenja (licence)
Ministarstva unu­tarnjih poslova djelatnicima koji nesavjesno ili nestručno
obav­ljaju poslove u stanicama za tehničke preglede,

20. nadzor pravilnosti naplate naknada za tehnički
pregled vozila i druge poslove koji se obavljaju u stanicama, te zakonitosti
postupanja s financijskim sredstvima koja se s naslova javne ovlasti
prikupljaju u stanicama (cestarina, osiguranje, posebna naknada za okoliš i
dr.), te postupanje s financijskim sredstvima koja pripadaju stručnoj
organizaciji,

21. primanje i rješavanje pritužbi na rad stanica za
tehnički pregled vozila koje podnose građani ili djelatnici koji u njima rade,

22. nadzor nad odnosom pravne osobe prema
djelatnicima stanica i primjenom općih akata u odnosu na statusni i materijalni
položaj tih djelatnika,

23. davanje informacija vozačima i građanima u svezi
s korištenjem vozila i opreme, te tehničkom ispravnošću vozila,

24. organiziranje zajedničkih preventivnih akcija u
svrhu promicanja tehničke ispravnosti vozila,

25. izvještavanje tijela i organizacija, te sredstava
javnog priopćavanja o informacijama iz zajedničkog obavljanja javnih ovlasti,
od interesa za javnost,

26. obavljanje drugih poslova koji su određeni
Zakonom i posebnim odlukama nadležnih tijela uprave, odnosno stručne organizacije,
koje su od interesa za jedinstveni sustav tehničkih pregleda i registracije
vozila, te aktivnosti koje stručna organizacija i stanice provode u tom
području.

II.
NORMATIVI RADA

Članak
5.

Normativi
rada iz članka 2. ovog pravilnika utvrđuju se kao: teorijski normativ,
kalkulativni normativ, maksimalni normativ i OA normativ.

Članak
6.

*Osnovni
normativ* je
vrijeme koje se dobiva mjerenjem stvarno potrebnoga radnog vremena za
obavljanje pojedine radne operacije u tehnološkom procesu, za prosječno stručnog
i osposob­ljenog djelatnika. Jedinična mjera osnovnog normativa je minuta.

Osnovni
normativ predstavlja polaznu osnovu za utvrđivanje svih ostalih normativa.

Članak
7.

*Kalkulativni
normativ* je
vrijeme koje se dobiva uvećanjem osnovnog normativa za vremena svakodnevnih
realnih gubitaka kao što su tehnološki zastoj, rasprava sa strankama, vrijeme
čekanja vozila (realna neiskoristivost kapaciteta), vrijeme zastoja u radu
stanice iz drugih razloga, u pravilu vremenski odredivih elemenata koji su uključeni
u rad i ne predstavljaju produktivno radno vrijeme, a izračunava se tako da se
vrijednost osnovnog normativa za sve poslove koji se obavljaju u stanici za
tehnički pregled vozila, osim administrativnih poslova oko registracije vozila,
podijeli sa 0,65 (kalkulativni normativ = osnovni normativ/0,65). Za
administrativne poslove oko registracije vozila kalkulativni normativ
izračunava se tako da se vrijednost osnovnog normativa podijeli sa 0,75
(kalkulativni normativ = osnovni normativ/0,75). Jedinična mjera kalkulativnog
normativa je minuta.

Članak
8.

*Maksimalni
normativ*
predstavlja gornju granicu za izuzetno brze, stručne i osposobljene djelatnike.

Maksimalni normativ je vrijeme čija je jedinična
mjera minuta, a izračunava se tako da se vrijednost osnovnog normativa podijeli
s 1,25.

Članak 9.

*OA normativ* predstavlja jedinstveno mjerilo za
iskazivanje vremena provođenja različitih tehničkih pregleda različitih vrsta
vozila, odnosno drugih usluga koje se obavljaju u stanicama, u jednakoj
jediničnoj mjeri.

Jedinična mjera OA normativa je minuta, a njegova
referentna vrijednost izračunava se zbrajanjem vremena potrebnih za obavljanje
svih radnji koje provode nadzornici tehničke ispravnosti vozila i referenti za
poslove registracije vozila, isključivo u sklopu općeg dijela jednoga redovnoga
tehničkog pregleda osobnog automobila.

Članak 10.

Kalkulativni normativ je temeljni normativ za
planiranje radnih kapaciteta stanica i organizaciju rada, planiranje troškova i
prihoda, te visine jedinstvenih naknada za usluge stanica i utvrđivanje
sredstava za plaće u stanicama.

Članak 11.

Normative rada za poslove koji se obavljaju u
stanicama utvrđuje stručna organizacija i objavljuje ih u stručnom biltenu.

III.
JEDINSTVENI ELEMENTI ZA VREDNOVANJE REZULTATA RADA

Članak 12.

Ovim pravilnikom utvrđuju se sljedeći jedinstveni
elementi za vrednovanje rezultata rada u stanicama:

1. jedinstvena sistematizacija radnih mjesta i
bodovna lista za djelatnike stanica za tehnički pregled vozila,

2. osnovni elementi planiranja radnih kapaciteta
stanica,

3. osnovni elementi planiranja iznosa naknada za
usluge stanica,

4.
osnovni elementi raspodjele ostvarenog prihoda stanica,

5.
osnovni elementi utvrđivanja sredstava za plaće u stanicama.

1. JEDINSTVENA
SISTEMATIZACIJA RADNIH MJESTA I BODOVNA LISTA

Članak
13.

Pravne
osobe u čijem sastavu posluju stanice sistematiziraju radna mjesta djelatnika u
tim stanicama prema odredbama ovog pravilnika.

Valorizacija
radnih mjesta u stanicama utvrđuje se koeficijentom složenosti i bodovima, kako
slijedi:

if !supportEmptyParas endif

|  |  |  |  |
| --- | --- | --- | --- |
| if !supportEmptyParas endif | if !supportEmptyParas endif | **Koeficijent** | **Osnovni** |
|  | **POSLOVI I RADNI ZADACI** | **složenosti** | **broj** |
| if !supportEmptyParas endif | if !supportEmptyParas endif | **(uvjeti rada)** | **bodova** |
| 1. | Voditelj stanice (STP) | 2,050 | 2.973 |
| 2. | Voditelj smjene u stanici (STP) | 1,885 | 2.733 |
| 3. | Nadzornik tehnič. ispravnosti vozila | 1,745 | 2.530 |
| 4. | Automehaničar u stanici (STP) | 1,680 | 2.436 |
| 5. | Referent tehničkog pregleda i | if !supportEmptyParas endif | if !supportEmptyParas endif |
| if !supportEmptyParas endif | registracije vozila | 1,555 | 2.255 |
| 6. | Pomoćni poslovi (dostava i čišćenje) | 1,000 | 1.450 |

if !supportEmptyParas endif

Na
ovako utvrđene bodove dodaje se 0,5% na svaku navršenu godinu radnog staža.

Opise
poslova djelatnika stanica kao i propisane uvjete za obavljanje navedenih poslova
utvrđuje stručna organizacija, te objavljuje u stručnom biltenu.

2.
OSNOVNI ELEMENTI PLANIRANJA RADNIH KAPACITETA

Članak 14.

Osnovni elementi za planiranje radnih kapaciteta,
odnosno broja djelatnika stanice određuju se primjenom normativa rada i raspoloživog
fonda radnog vremena utvrđenih ovim pravilnikom, ostvarenim brojem tehničkih
pregleda vozila u stanici u prethodnoj godini kao i planiranim povećanjem broja
tehničkih pregleda, te vrstama i opsegom drugih poslova koje se obavljaju u
stanici (ispitivanje, homologacija, osiguranje itd.).

Članak 15.

Kalkulativni godišnji fond radnog vremena stanice
iznosi 260 radnih dana, a utvrđuje se na sljedeći način: broj dana godišnje
365, broj nedjelja 52, broj državnih blagdana i neradnih dana 12, besplatne preventivne
akcije 5, zastoji (kvarovi, nestanak struje i dr.) 3, godišnji odmori 26,
bolovanja i ostalo (školovanje, obiteljski razlozi, sastanci, seminari i dr.)
7, te ostaje za rad 260 dana.

Radni tjedan iznosi 40 sati, u pravilu raspoređenih na
6 radnih dana.

Članak 16.

Mjesečni normativ izrađuje se na bazi 26 radnih dana
koliko ih stvarno može biti u jednom mjesecu (173 sata rada).

Mjesečni normativ je kalkulativni normativ i
definiran je za maksimalni broj radnih dana (26) u mjesecu u kojem se radi a
dobiva se dijeljenjem broja radnih dana (260) s brojem radnih mjeseci.

Za
ostvarenje godišnjega kalkulativnog normativa svaki dje­latnik stanice mora
ostvariti deset radnih, odnosno dvanaest ka­len­­darskih mjeseci.

3.
OSNOVNI ELEMENTI PLANIRANJA IZNOSA NAKNADA ZA USLUGE STANICA

Članak
17.

Za
obavljene usluge tehničkog pregleda i registracije vozila, stanice od vlasnika
vozila naplaćuju naknadu. Naknada za teh­nički pregled i druge poslove koji se
obavljaju u stanicama, prema kategorijama vozila, jednaka je na teritoriju
Republike Hrvat­ske.

Visinu naknade propisuje ministar nadležan za
unutarnje po­s­love, na prijedlog stručne organizacije.

Članak 18.

Prijedlog stručne organizacije za utvrđivanje visine
naknada za tehničke preglede i druge usluge koje se obavljaju u stanicama
temelji se na normativima rada i vrijednosti kalkulativne minute rada.

Vrijednost kalkulativne minute rada čine svi troškovi
stanice, kao što su plaće djelatnika (bruto plaće, doprinosi, porezi, naknade
plaće za bolovanje, godišnji odmor i sl., troškovi u svezi s radom djelatnika
kao što su troškovi prijevoza na posao i s posla, dnevnice i putni troškovi,
troškovi zajedničkih službi i uprave i sl.), troškovi održavanja i ostali
troškovi, troškovi energenata i komunalija, troškovi za telefon, poštarinu,
kancelarijski materijal, troškovi stručne organizacije za podmirenje troškova
organiziranja i provođenja jedinstvenoga sustava, troškovi za prometnu
preventivu te amortizacija i dobit od objekta, uređaja, opreme i inventara stanice.

Vrijednost
kalkulativne minute rada utvrđuje stručna organizacija, na temelju analize
iznosa svih troškova sadržanih u vrijednosti kalkulativne minute, usporedbe s
cijenama sličnih usluga i promjena indeksa cijena usluga.

4.
OSNOVNI ELEMENTI RASPODJELE OSTVARENOG PRIHODA STANICA

Članak 19.

Naknada iz članka 17. ovog pravilnika sastoji se od:

1. dijela naknade za obavljanje poslova jedinstvenoga
sustava tehničkih pregleda i registracije vozila koji pripada stanicama koje
obavljaju taj posao i služi za pokriće troškova poslovanja stanica (plaće
djelatnika, izgradnja, održavanje i amortizacija objekta, nabava i održavanje
uređaja i opreme za tehničke preglede vozila i druge poslove koji se obavljaju
u stanicama i dr.);

2. dijela naknade za obavljanje poslova jedinstvenoga
sustava tehničkih pregleda i registracije vozila koji pripada stručnoj
organizaciji.

Naknada za propisane tiskanice (registracijski list,
prometna dozvola, knjižica vozila, naljepnica i drugi propisani obrasci)
pripada pravnoj osobi nadležnoj za njihovo tiskanje i distribuciju, a u pravilu
se ne uključuje u naknadu iz stavka 1. ovog članka.

Članak 20.

Prihod stanica ostvaren od izvršenih usluga tehničkog
pregleda i registracije, kao i drugih poslova koji se obavljaju u stanicama,
raspoređuje se namjenski prema sljedećim omjerima:

1.      Za amortizaciju i dobit od
objekta, uređaja,
         opreme i inventara
    –  za
objekt                                                                     17,1%

    –  za uređaje, opremu i
inventar                                    \_\_11,4%

         Ukupno:                                                                      28,5%

2.      Za održavanje objekta,
uređaja, opreme i
         inventara (za tekuće održavanje,
manje i veće
         popravke, kao što su čišćenje,
krečenje,
         popravak instalacija, poda,
krovišta, prozora,
         stakla, vrata i sl.), zamjena
dotrajalih dijelova
         uređaja, opreme i inventara,
otklanjanje
         posljedica elementarnih nepogoda,
troškove
         primjene mjera zaštite na radu i
ostale troškove
         kojima se osigurava ispravno
stanje objekta,
         opreme, uređaja i inventara
stanice                                 3,8%

3.      Za
energente i komunalije kao što su: struja,
         voda, kanalizacija, plin, čistoća,
komunalna
         naknada, komprimirani zrak,
tjelesno i drugo
         osiguranje i druge slične
troškove kojima se
         osigurava funkcioniranje stanice                                      4,7%

4.      Za
telefon, tiskanice, poštarinu i slične troškove              3,8%

5.      Za plaće
djelatnika (bruto plaće sa svim
         porezima i doprinosima »na« i
»iz« plaće,
         naknade plaće za vrijeme
bolovanja, godišnjeg
         odmora i sl., troškovi prijevoza
na posao i s posla,
        obavezno osiguranje, dnevnice i
putni troškovi,
         troškovi zajedničkih službi i
uprave i sl.)                        37,2%

6.      Dio naknade koji pripada
stručnoj organizaciji i
         za prometnu preventivu:

    –  dio koji pripada Centru za vozila Hrvatske                      8,9%
    –  dio
koji pripada Hrvatskom autoklubu                            5,1%

    –  dio za prometnu
preventivu                                         \_\_8,0%

         Ukupno:                                                                      22,0%

if !supportEmptyParas endif

Članak 21.

Od ukupne naknade utvrđene sukladno odredbama čl. 17.
ovog pravilnika 78% pripada stanicama, s tim da u apsolutnom iznosu taj dio ne
smije biti niži od realne vrijednosti iznosa naknada koje se primjenjuju na dan
stupanja na snagu ovog pravilnika.

Preostali dio ukupne naknade pripada stručnoj
organizaciji i za prometnu preventivu, te se raspoređuje na način utvrđen
točkom 6. prethodnog članka.

Članak 22.

Osim naknada iz članka 17. ovog pravilnika, stanice
mogu, sukladno posebnim propisima i sklopljenim ugovorima ostvarivati i
sredstva od usluga naplate propisanih obveza za koje je utvrđeno da se bez
njihove uplate ne može obaviti registracija ili ovjeriti produljenje valjanosti
prometne dozvole (godišnja naknada za uporabu cesta što se plaća pri registraciji
motornih i priključnih vozila, posebna naknada za okoliš na vozila na motorni
pogon). Struktura raspodjele ovih sredstava istovjetna je strukturi raspodjele
naknada iz članka 20. ovog pravilnika.

Članak 23.

Dio naknade iz članka 17. i 22. koji pripada stručnoj
organizaciji i za prometnu preventivu, stanica će obračunati i doznačavati
sukladno uputama stručne organizacije.

5.
OSNOVNI ELEMENTI UTVRĐIVANJA SREDSTAVA ZA PLAĆE

Članak 24.

Vrednovanje rezultata rada djelatnika stanica ovisi isključivo
o ostvarenim prihodima stanice. Ukupan iznos sredstava za plaće utvrđuje se
primjenom postotka iz točke 5. članka 20. ovog pravilnika na ukupno ostvareni
prihod stanice. Po odbitku svih troškova koji se odnose na djelatnike (naknade
plaće za bolovanje godišnji odmor i sl., troškovi prijevoza na posao i s posla,
dnevnice i putni troškovi, dio troškova zajedničkih službi, uprave i režije i
sl.) utvrđuju se preostala sredstva koja se raspoređuju za bruto plaće
djelatnika stanice.

Članak 25.

Vrijednost boda djelatnika
stanice vezana je za ostvareni prihod stanice i visinu ostvarenih sredstva za
bruto plaće utvrđenu sukladno odredbama prethodnog članka ovog pravilnika, a
izračunava se dijeljenjem ostvarenih sredstava za plaće s ukupnim brojem bodova
djelatnika stanice, utvrđenim sukladno čl. 13. ovog pravilnika.

Vrijednost boda iz stavka 1.
ovog članka mjesečno je pro­mjenjiva ovisno o ostvarenim rezultatima rada, a
obračunava se neovisno o vrijednosti boda drugih djelatnika pravne osobe koja u
svom sastavu ima stanicu.

Članak 26.

Vrednovanje rezultata rada
djelatnika stanica obavlja se prema grupnom (na temelju prosječne vrijednosti
boda) ili prema individualnom učinku, na temelju ostvarene količine i kvalitete
rada.

Primjenom individualnog
učinka plaća pojedinog djelatnika može se povećati ili umanjiti do 50 % u
odnosu na plaću koju bi dobio primjenom grupnog učinka.

Članak 27.

Neravnomjernost prihoda
tijekom godine nastala zbog nerav­nomjernog priljeva vozila po mjesecima,
rješava se kumulativnom raspodjelom, na način da se isplata plaća u mjesecima s
iznadprosječnim priljevom obavlja do granice kalkulativnog normativa, a ostatak
ostavi za mjesec kada se taj normativ ne može ostvariti.

III. ZAVRŠNE ODREDBE

Članak 28.

Odredbe
ovog pravilnika odnose se i na pravne osobe koje obavljaju preventivne tehničke
preglede vozila.

Članak 29.

Stupanjem
na snagu ovog pravilnika prestaje važiti Pravilnik o normativima rada i
jedinstvenim elementima o vrednovanju rezultata rada u stanicama za tehnički
pregled vozila (»Narodne novine« 166/98., i 34/02), Pravilnik o naknadama za
tehnički pregled vozila i drugim poslovima koji se obavljaju u stanicama za
tehnički pregled vozila (»Narodne novine« 166/98., 109/01, 34/02 i 198/03).

Članak 30.

Ovaj
Pravilnik stupa na snagu i primjenjuje se osmog dana od dana objave u »Narodnim
novinama«.

I/1, broj: 3069-1/04                                         Broj:
9791

Zagreb, 9. studenoga 2004.                              Zagreb, 11.
studenoga 2004.

if !supportEmptyParas endif

CENTAR ZA VOZILA HRVATSKE              HRVATSKI AUTOKLUB

predsjednik Nadzornog odbora                        predsjednik Upravnog odbora

**Ivan** **Babovac****, dipl****. in****ž.,** v. r.                          **Ivo** **Biki****ć, dipl****. iur****.**, v. r.

Pravilnik, NN 159/2004-2788
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)